Els Minuts de Marcel Gros ompliran de fantasia, màgia, rialles i il·lusió el Centre Cultural Tívoli
2025-07-24

La programació cultural de l’Institut Municipal de Cultura i Joventut de Burjassot portarà al municipi un divertit espectacle familiar en el qual el pallasso Marcel Gros, omplirà el Centre Cultural Tívoli de fantasia, màgia, rialles…i la il·lusió i imaginació dels més xicotets, disposats a gaudir de Minutos, la representació que posarà en escena el diumenge 9 de novembre.
A partir de les 18 hores en l’escenari del Tívoli Marcel Gros construirà un vehicle fet d’imaginació i, amb ell, emprendrà un viatge cap a un món diferent, divers, minúscul i molt divertit que farà gaudir al públic del Tívoli.

Cada escena serà tractada com un xicotet conte, amb tota la imaginació, amb xicotets detalls a través dels quals el públic descobrirà que tot és important, fins a les coses més xicotetes. Les entrades, amb un preu de 7€, ja poden adquirir-se a través d’Instant Ticket i en la Casa de Cultura de Burjassot.

Un espectacle inigualable de rialles i imaginació.